"Setswana Puo ya Gae (HL)/P2 15 DBE/Ngwanaitseele 2017 NSC – Memorantamo KAROLO YA C: TERAMA POTSO 16 (POTSO YA TLHAMO) ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. MOSADI KE WA ME – SS Mokua • Kgabele o tlhokafetse, mme ka ntlha ya inšorense e e tshwanetseng go duela, Monyana le mmaagwe ba sunya nko mo mererong e e sa ba lebanang ka ba kaya fa Kgabele e le ngwana wa mo lapeng, mme a tshwanetse go tswela fa gaabo. • O tswela fa gaabo jang ka a setse a tswetswe ke bogadi. Bobedi jo bo kaya fa Raesebo a adimile Kgabele, mme bo lebala fa a na le dithata tsotlhe tsa go mmoloka ka a mo ntsheditse bogadi botlhe. • Bagaabo Kgabele ba sunya nko mo morerong wa ga Kgabele ka ba sa batle gore madi a ye kwa go Nkele e bong mmaagwe Raesebo. Monyana le mmaagwe ba tlhakatlhakanya dikgang tsa morwadiabona tsa go lwela setopo sa gagwe ntswa ba itse sentle gore ngwana le fa ba mmelege, fela ba setse ba mo abile ka lenyalo, ka jalo ba tshwanetse go amogela gore ga e sa tlhole e le wa bona. • Ba potlakela go ikopanya le Nkele, mme o ba bolelela se ba se itseng gore ga a na thata epe mo go Kgabele ka a laolwa ke mogatse e bong Raesebo. • Bogadi fa bo dule, seno se kaya fa motho a nyetswe ka jalo go a akabatsa go bona mmaagwe Kgabele le mogolowe ba ikgatholosa ntlha e. • Nkele o bolelela Mmatšhatšhi nnete e le ena a e itseng ya gore setopo se mo diatleng tsa gagwe ka a sa mo kolote. • Kgabele a ka tswa a tlhokafetse, mme fela se se salang ke gore ke mogatsa Raesebo, ba nyetse ka lesira kgotsa ba sa nyala ka lona. Monyana o kaya fa monnawe a ka se tswele mo matikiring gonne kwa gaabo ba na le ntlo e kgolo. Kgabele o tswela jang kwa gaabo ntswa a ne a nna kwa ga gagwe dikgwedi di le thataro. Se ke maithamako fela a go swatoga dipelo ka ntlha ya madi. • Kgabele o fetotse sefane, ka jalo se se kaya gore o ka fa tlase ga taolo ya ga mogatse, ka jalo malomaagwe Monyana o lemosa kgaitsadie gore o sunya nko mo morerong o o sa mmatleng ka go dira phoso e a e dirileng. • Monyana le mmaagwe ba sunya nko jaana mo morerong wa ga Raesebo ba batla go bona gore Nkele le morwae ga ba sale ka sepe. • Ga ba batle go bona Raesebo a neilwe madi ka gore a ya go mo dira mohumi, beke e e tlang o tlaa bo a emisitse ntlo ka madi a ga Kgabele ntswa madi ao a mo lebane gonne ba nyetse ka tlhakanelo ya dithoto. • Fa lekase le tla go tlhophiwa, go tlhophiwa le le tlhotlhwagodimo gore Raesebo a se sale a na le sepe. • Go sunya nko mo dilong tsa batho ba bangwe go fatlha Monyana le mmaagwe go bona gore ba lomeletsa madi a bona ka ba ithaya ba re ba sola Raesebo, ka jalo ba a reng ka bana ba ga Kgabele. • Bana ba tlaa godisiwa ka eng. Ba boela kwa go Nkele ka ba re ba ipona phoso ntswa go se jalo. • O kaya fa a mo laolela setopo sa ga Kgabele ntswa go se jalo, maikaelelo e le go senya madi ka go reka lekase le le tlhotlhwagodimo. [25] Kwalololo e ileditswe Phetla"